ועדת הכספים, כנסת 20, פרוטוקול מספר 1093, 2018-07-03 12:40

משה גפני: אני מתכבד לפתוח את ישיבת ועדת הכספים.

משה גפני: על סדר היום טיוטת תקנות מס הכנסה (פחת) (הוראת שעה), התשע"ז-2016.

אורי זיסקינד: רשות המסים.

אורי זיסקינד: מדובר בהטבות פחת מואץ לעידוד שימוש בתחליפי נפט בתחבורה.

אורי זיסקינד: זה מתחבר גם לדיון הקודם.

אורי זיסקינד: הצעדים האלה מצטרפים לשני צעדים שהוועדה כבר אישרה, שזה מתווה בלו לתחבורה וביטול הדרגתי של הסדר הישבון הבלו על הסולר לתחבורה.

אורי זיסקינד: הוועדה אישרה זאת במרס האחרון.

אורי זיסקינד: הצעדים האלה משלימים אותם ומיישמים את החלטת הממשלה 1837 ואת המלצות הוועדה הבין-משרדית למיצוי תחליפי נפט לתחבורה, ועדת מיסוי ירוק 3.

אורי זיסקינד: אני אפרט את הצעדים.

אורי זיסקינד: מוצע להעניק פחת מואץ בשיעור 25 אחוזים לכלי רכב כבדים, לאוטובוסים ולמשאיות מעל 3.5 טון שמונעים בגז טבעי.

אורי זיסקינד: זה למשך חמש שנים.

אורי זיסקינד: כמו כן פחת מואץ בשיעור 20 אחוזים לתחנות תדלוק בגז טבעי דחוס למשך שמונה שנים.

אורי זיסקינד: עוד מוצע לעודד שימוש במתנול לתחבורה, לתת פחת מואץ למתקן ערבול מתנול שזה בעצם מתקן שמשמש לערבוב של מתנול עם בנזין כדי שהוא יוכל לשמש בכלי רכב, למשך ארבע שנים.

אורי זיסקינד: בנוסף מוצע לקבוע פחת מואץ בשיעור של 33 אחוזים לאוטובוס חשמלי, למשך ארבע שנים.

אורי זיסקינד: שני תיקונים נוספים שמוצעים.

אורי זיסקינד: לתת פחת מואץ בשיעור 33 אחוזים לרכב הוראת נהיגה ופחת מואץ בשיעור של 33 אחוזים למונית.

אורי זיסקינד: שני התיקונים האלה באים להקל על האוכלוסיות האלו בעקבות יישום הביטול ההדרגתי של הישבון הבלו על הסולר שכאמור אושר לפני כמה חודשים.

אורי זיסקינד: התקופות של ההטבות נשמרו בדיוק כמו שהן בהחלטת ממשלה 1837.

אורי זיסקינד: רק מועד התחילה הותאם ל-1 בינואר 2019 וזה בגלל שההחלטה היא מאוגוסט 2016.

ישי פרלמן: תקנות מס הכנסה (פחת) (הוראת שעה), התשע"ח-2018 בתוקף סמכותי לפי סעיפים 21 ו-243 לפקודת מס הכנסה ובאישור ועדת הכספים של הכנסת, אני מתקין תקנות אלה:

ישי פרלמן: בתקנות מס הכנסה (פחת), 1941 (להלן – התקנות העיקריות), בתוספת ב', בפרט 3 –

ישי פרלמן: ברישה, אחרי "המנויים לקמן" יבוא "וכן לגבי מכונות וציוד, הכול כמפורט להלן".

שלומית ארליך: כאן הייתה הערה שהערנו לכם לגבי העניין של המנויים לקמן.

שלומית ארליך: אנחנו בדקנו את זה ובמקור באמת יש טעות והמילה מופיעה לקמן.

שלומית ארליך: כבר ננצל את ההזדמנות ונתקן את זה לדלקמן.

ישי פרלמן: אפשר.

משנה יבוא: "(ו) במיתקן המשמש לערבול תערובת מתנול ובנזין והתערובת כאמור הותרה לשמש כדלק ברכב מנועי, ולא משמש לכל צורך אחר, ובלבד שאחוז המתנול בתערובת עולה על 14 אחוזים – 20.

שלומית ארליך: זו הפסקה המתייחסת למיתקן המשמש לערבול תערובת מתנול ובנזין.

שלומית ארליך: הותרה לשימוש, לפי מה?

ישי פרלמן: יש כאן מישהו ממשרד האנרגיה שיוכל להסביר, אבל יש צו שאמור לעבור בוועדת הכלכלה בתקופה הקרובה, לפני סוף השנה, והוא יאשר את השימוש.

שלומית ארליך: עד שהצו לא יעבור בוועדת הכלכלה, הפסקה הזו לא באמת נכנסת לתוקף ולא תהיה רלוונטית כי אי אפשר יהיה לבדוק אם הותרה לשימוש.

ישי פרלמן: כן.

ישי פרלמן: (ז) מכונה או ציוד המשמשים לתדלוק כלי רכב בגז טבעי בלבד, בתחנה לתדלוק כלי רכב בגז טבעי שקיבלה אישור תקינות לפי פרק ב'1 לחוק הגז (בטיחות ורישוי), התשמ"ט-1989, ומבנה הנדרש לצורך קבלת אישור כאמור 20".

שלומית ארליך: הפסקה הזו מדברת על מכונה או ציוד ומבנה.

שלומית ארליך: האם אי אפשר להגדיר אותם כמתקן?

שלומית ארליך: צריך לכתוב במפורש מכונה או ציוד?

ישי פרלמן: מכונה וציוד, זו השפה בה משתמשים בתקנות הפחת ולכן העדפנו להשתמש בהן.

שלומית ארליך: ראינו בסעיפים מקבילים שמכונה או ציוד, בחוק הגז, סעיף 8ב(ב) מגדיר מכונות וציוד כמיתקן.

שלומית ארליך: אגב, גם מבנה.

ישי פרלמן: אנחנו מעדיפים להישאר עם הנוסח שכתוב כאן.

שלומית ארליך: בסדר.

שלומית ארליך: לגבי המשמשים לתדלוק כלי רכב, האם לא הכוונה להפעלת תחנת תדלוק בהתאם לאותו סעיף בחוק הגז?

ישי פרלמן: כן.

שלומית ארליך: אפשר לכתוב המשמשים להפעלת תחנת תדלוק?

ישי פרלמן: גם בחוק הגז משתמשים באותו מונח.

ישי פרלמן: תחנת תדלוק לכלי רכב בגז טבעי.

ישי פרלמן: באותו סעיף שהתייחסת אליו.

ישי פרלמן: לדעתי זה בסדר כך אבל אם חשוב לך, יכולים לכתוב.

שלומית ארליך: בסדר.

שלומית ארליך: תמשיך.

פסקה יבוא: "(10) רכב שסיווגו 2M או 3M, שסיווג המשנה שלו הוא אוטובוס ציבורי או אוטובוס פרטי, כאמור בתקנה 271א(ד) לתקנות התעבורה, שצוין ברישיון הרכב שלו בסוג דלק "חשמל" – 33 ושליש אחוז.

פסקה יבוא: כאן אנחנו מדברים על כלי רכב כבדים, כמו אוטובוסים.

פסקה יבוא: (11) רכב שצוין ברישיון הרכב שלו בסוג דלק "גט"ד", שהוא אחד מאלה: שסיווגו 2M או 3M שסיווג המשנה שלו הוא אוטובוס ציבורי או אוטובוס פרטי, כאמור בתקנה 271א(ד) לתקנות התעבורה – 25 אחוזים.

פסקה יבוא: או רכב שסיווגו 2N או 3N, כאמור בתקנה האמורה שצוין ברישיון הרכב שלו בסוג דלק "גט"ד" – 25.

פסקה יבוא: ׁ(12) רכב הוראת נהיגה מן הסוג המפורט בתקנה 225(א)(2) לתקנות התעבורה, למי שהוא בעל רישיון לבית ספר לנהיגת רכב מנועי או להוראת נהיגה, כמשמעותו בסעיפים 15 -16 לפקודת התעבורה – 33 ושליש אחוז.

שלומית ארליך: היום כבר קיימת פסקה כזו שמתייחסת ל-25 אחוזים.

שלומית ארליך: למה נדרשות שתי פסקאות?

ישי פרלמן: אנחנו נותנים אפשרות לנהג לבחור.

ישי פרלמן: זה באופן כללי, כמו שרואים בסעיף 2.

ישי פרלמן: אנחנו נותנים כאן בחירה ויכולת מצב שבו פחת מואץ גבוה יכול דווקא להרע.

יהודה בר אור: ההכנסה יכולה להיות נמוכה ואתה לא יכול לעשות את ההחלטה.

יהודה בר אור: זה ברור.

ישי פרלמן: בחירת הדין החל

ישי פרלמן: תחולה ותוקף

ישי פרלמן: פרט 3(2)ז בתוספת ב' לתקנות העיקריות, כנוסחו בתקנה 1(1)(2) לתקנות אלה יחול לגבי ציוד או מכונה, או מבנה שנרכשו והחלו לפעול בתקופה שמהמועד הקובע עד יום כ"א בטבת התשפ"ז (31 בדצמבר 2026).

ישי פרלמן: פרט 3(3)יא(11) בתוספת ב' לתקנות העיקריות כנוסחו בתקנה 1(2) לתקנות אלה יחול לגבי רכב שנרשם לראשונה בתקופה שמהמועד הקובע עד יום י"ט בטבת התשפ"ד (31 בדצמבר 2023).

ישי פרלמן: שיעור הפחת לפי פרט 3(3)יא(13) בתוספת ב' לתקנות העיקרית, כנוסחו בתקנה 1(2) לתקנות אלה, יחול בתביעה לניכוי בעד פחת בשנות המס 2019 עד 2021.

קריאה: עד 2022.

קריאה: בהתאם לסיכום.

משה גפני: מה הסיכום?

קובי בוזו: פחת לשלוש שנים.

מצליח שבתאי: רק שלוש שנים ואז אין יותר את הפחת הזה?

קובי בוזו: כן.

קובי בוזו: אז אין יותר את הפחת הזה.

קובי בוזו: זאת המשמעות של שלוש שנים.

מצליח שבתאי: ואחרי שלוש שנים?

קובי בוזו: אחרי שלוש שנים יש פחת רגיל.

קובי בוזו: עוברים לפחת של 25 אחוזים.

מצליח שבתאי: מי סגר אתה עניין הזה שזה חוזר בחזרה אחורה?

קובי בוזו: מה זאת אומרת?

קובי בוזו: המשמעות של פחת, הוראת שעה לשלוש שנים.

מצליח שבתאי: אחרי שלוש שנים גמרנו את העניין הזה של הפחת?

ישי פרלמן: מצב קיים.

משה גפני: אנחנו מדברים על פחת מואץ.

משה גפני: אין דבר כזה שאין פחת.

משה גפני: יש פחת.

משה גפני: בפחת המואץ יש הטבה שהיא הטבה משמעותית מבחינת העניין.

קריאה: במקום שלוש שנים, יהיה ארבע שנים.

משה גפני: כרגע מדובר על פחת מואץ לשלוש שנים.

קריאה: אחר כך זה יהיה ארבע שנים.

משה גפני: זה יכול להיות חמש שנים ויכול להיות שש שנים.

משה גפני: זה לא אומר שהעולם מסתיים בשלוש השנים האלה.

משה גפני: יהיו תהליכים ואנחנו נבחן אותם.

משה גפני: נדבר אתם.

משה גפני: יש הערות?

משה גפני: בבקשה.

איתן פינס: אנחנו מקנאים בתחנות הדלק על הפחת המואץ ואנחנו שואלים את עצמנו מתי משרד האנרגיה, משרד האוצר, יביאו החלטת ממשלה שבה יהיה רשום שיש פחת מואץ על רכבים חשמליים, על תחנת תדלוק.

איתן פינס: הם הרי מוציאים מכרז.

איתן פינס: הם אמרו כאן לפני יותר מ-30 ימים שיגישו לכם, לוועדה, את עקרונות ההחלטה שהם מקדמים ואנחנו מאוד מקווים שהוועדה תדחוף אותם לעשות את זה.

איתן פינס: אני מדבר על משרד האנרגיה בעיקר שהוא אחראי על שינוי תמהיל הדלקים.

אמיר רשף: צריך לזכור שכרגע במס קנייה, לא בפחת מואץ, יש הטבה מאוד גדולה לגבי החשמלי.

אמיר רשף: היברידי וגם חשמלי.

אמיר רשף: הסיבה שהרכב החשמלי לא נכנס קשורה לעלויות שלו.

אמיר רשף: לגבי השאר, מדיניות המס בנושא הזה כמו בדיון שהיה כאן לפני מספר שבועות, הנושא הזה עדיין נמצא בדיונים של האוצר וגם רשות המסים ושאר הגופים הרלוונטיים.

משה גפני: אנחנו מאוד מעוניינים שזה יחול גם במקרים האלה ואני רוצה להבין ממך האם בדיונים המגמה היא חיובית לגבי הנושא הזה.

אמיר רשף: בדיונים המגמה היא מורכבת.

משה גפני: מורכבת, אני לא מבין מה זה.

משה גפני: זה 52 אחוזים בעד ו-48 אחוזים נגד?

אמיר רשף: זה יכול להיות, למשל.

משה גפני: מה מורכב כאן?

אמיר רשף: כל הנושא של רכב חשמלי, יש לו כמה היבטים.

אמיר רשף: האחד, אנרגיה יותר נקייה.

אמיר רשף: שנית, בגלל שעוברים מאותה אנרגיה שהיא פחות נקייה של בנזין וסולר, יש לזה משמעויות מיסויות מאוד רציניות מבחינת המדינה.

אמיר רשף: שלישית, ניתן הטבות מאוד מאוד גדולות לרכישת רכבים פרטים, נניח כדי לעודד רכב חשמלי.

אמיר רשף: יש לזה השפעה גם על הפקקים ועל הגודש.

אמיר רשף: לכן צריך לחשוב מה המודל המיסויי הנכון שנותן מענה לכלל ההשפעות האלה.

אמיר רשף: מצד אחד לעודד אנרגיה ירוקה ומצד שני לחשוב על נושא הגודש.

משה גפני: אבל אנחנו הולכים לאשר את זה.

אמיר רשף: נכון.

אמיר רשף: אני לא אומר שלא אבל רכב חשמלי, כאשר זה ייכנס, למעשה כל הרכבים הפרטיים במדינת ישראל יכולים לבוא.

אמיר רשף: אם זה יהיה משהו שכל אחד שרק סיים צבא עכשיו, יכול לבוא ולרכוש ואין לזה עלות, יש לזה השפעה על היבטים של פקקים וכדומה.

אברהם קנת: חברת קרסו מוטורס.

אברהם קנת: אנחנו יבואנים של מותגים שגם מייצרים רכבים חשמליים רנו וניסן.

אברהם קנת: בלי להיכנס לשיקולים של ההיבטים המיסויים והמורכבים, יש רעיון אחד שאני חושב שפותר לפחות את נושא הגודש ואת נושא הזיהום וזה עידוד של גריטה של רכבים מזהמים כנגד רכבים חשמליים.

אברהם קנת: הווה אומר, כל רכב מזהם, דיזל, ישן שירד מהכביש, ואת זה עושים בחוץ לארץ בצורה מאוד מוצלחת, יקבל סוג של עידוד או מענק כנגד רכב חשמלי נקי שייכנס במקומו.

אברהם קנת: כך לא מגדילים את הגודש וכן מעודדים את הניקיון ואת האוויר הירוק.

משה גפני: הצעה טובה.

מיקי לוי: המדינה עשתה את זה.

משה גפני: אני ביקשתי הרבה כסף בשביל גריטה.

משה גפני: הגדלתי כמה פעמים.

משה גפני: ההצעה היא הצעה טובה.

משה גפני: אני מצטרף לבקשה הזאת.

משה גפני: גריטה צריך לעשות.

משה גפני: בסדר, זה הכול מורכב.

משה גפני: הצעתך נרשמה ואני מצטרף אליה.

משה גפני: כולנו סבורים כך.

משה גפני: יש עוד שאלות?

משה גפני: אני רוצה לאשר את התקנות.

משה גפני: מי בעד אישור תקנות מס הכנסה (פחת) (הוראת שעה), התשע"ח-2018?

משה גפני: מי נגד?

משה גפני: בעד – פה אחד תקנות מס הכנסה (פחת) (הוראת שעה), התשע"ח-2018 נתקבלו

משה גפני: התקנות אושרו.

משה גפני: תודה רבה.

משה גפני: הישיבה נעולה.